U ime Allaha, Milostivog, Samilosnog

**Jutarnji i večernji zikr**

***Elif lam mim***

***Ova Knjiga, u koju nema nikakve sumnje, uputstvo je svima onima koji se budu Allaha bojali; Onima koji u ono što je čulima nedokučivo vjeruju i koji namaz obavljaju i dijele od onoga čime smo ih Mi opskrbili. I onima koji budu vjerovali u ono što se objavljuje tebi i u ono što je objavljeno prije tebe, i onima koji u onaj svijet budu čvrsto vjerovali. Njima će Gospodar njihov na Pravi put ukazati i oni će ono što žele ostvariti.*** [El-Bekare, 1-5]

***Allah je, nema istinskog boga osim Njega, Živi i Samoopstojeći Održavatelj! Ne obuzima Ga ni drijemež ni san! Njegovo je ono što je na nebesima i na Zemlji! Ko je taj ko se može pred Njim zauzimati bez Njegovog dopuštenja?! On zna šta je bilo prije i šta će biti poslije njih, i oni ne mogu obuhvatiti od Njegovoga znanja osim koliko On želi. Njegova Kursija obuhvata i nebesa i Zemlju i Njemu nije teško održavati ih! On je Svevišnji i Veličanstveni!*** Ajetul-Kursija***,*** [El-Bekare, 255].

***Poslanik vjeruje u ono što mu se objavljuje od Gospodara njegova, i vjernici – svaki vjeruje u Allaha, i meleke Njegove, i knjige Njegove, i poslanike Njegove: ,,Mi ne izdvajamo nijednog od poslanika Njegovih.” I oni govore: Čujemo i pokoravamo se; oprosti nam, Gospodaru naš; Tebi ćemo se vratiti.***

***Allah nikoga ne opterećuje preko mogućnosti njegovih: u njegovu korist je dobro koje učini, a na njegovu štetu zlo koje uradi. Gospodaru naš, ne kazni nas ako zaboravimo ili što nehotice učinimo! Gospodaru naš, ne tovari na nas breme kao što si ga tovario na one prije nas! Gospodaru naš, ne stavljaj nam u dužnost ono što ne možemo podnijeti, pobriši grijehe naše i oprosti nam, i smiluj nam se. Ti si Gospodar naš pa nam pomozi protiv naroda koji ne vjeruje!*** [El-Bekare, 285-286]

***Ha Mim****.*

***Knjigu objavljuje Allah, Silni i Sveznajući, koji oprašta grijehe i prima pokajanje, koji strahovito kažnjava i obilno nagrađuje; nema istinskog boga osim Njega, Njemu se sve vraća.*** [Gafir, 1-3].

***On je Allah - nema istinskog boga osim Njega - On je poznavalac nevidljivog i vidljivog svijeta, On je Milostivi, Samilosni!***

***On je Allah, nema istinskog boga osim Njega, Vladar, Blagoslovljeni i Štovani, Savršeni - Onaj Koji je bez nedostataka, Onaj Koji pruža sigurnost, Onaj Koji nad svim bdi, Silni, Uzvišeni, Gordi. Slavljen i Uzvišen je Allah od onoga što mu pridružuju! On je Allah, Tvorac, Onaj koji iz ničega stvara, Onaj koji svemu daje oblik, On ima najljepša imena. Njega veličaju oni na nebesima i na Zemlji, On je Silni i Mudri.*** [El-Hašr, 22-24]

***Reci: On je Allah – Jedan!***

***Reci: Utječem se Gospodaru svitanja, Reci: Tražim zaštitu Gospodara ljudi.*** (svaka od ove tri sure uči se tri puta)

*E’uzu bi kelimatillahit-tammati min šerri ma haleka.* Pomoću Allahovih savršenih riječi utječem se od zla svega što je stvorio!(tri puta)

*Bismillahil-lezi la jedurru me'asmihi šej‘un fil-erdi ve la fis-sema'i ve Huves-Semi'ul-'alim.* S imenom Allaha; kada se Njegovo ime spomene, nikakvo zlo na Zemlji i na nebesima ne može se počiniti. On sve čuje i zna. (tri puta)

*Reditu billahi Rabben ve bil-islami dinen ve bi Muhammedin, sallallahu 'alejhi ve selleme, nebijen*. Zadovoljan sam da mi je Allah Gospodar, vjera islam i Muhammed, sallallahu 'alejhi ve sellem, vjerovjesnik. (tri puta)

*Asbahna ve asbehal-mulku lillahi vel-hamdu lillahi, la ilahe illellahu vahdehu la šerike lehu. Lehul-mulku ve lehul-hamdu ve huve ala kulli šej‘in kadir. Rabbi es'eluke hajre ma fi hazel-jevmi ve hajre ma ba'dehu ve e’uzu bike min šerri ma fi hazel-jevmi ve šerri ma ba'dehu. Rabbi e’uzu bike minel-keseli vel-heremi ve sui'l-kiberi. Ve e’uzu bike min ‘azabin-nari ve ‘azabil-kabri*. Jutro dočekasmo i jutro dočeka svekolika vlast Allahova. Hvala Allahu i nema boga koji istinski zaslužuje da se obožava osim Allaha Jedinog, Koji druga nema. Njemu pripada sva vlast i svaka zahvalnost i On nad svime ima moć. Allahu, molim Te za sva dobra ovoga dana i za dobra poslije njega. Utječem Ti se od svakoga zla ovog dana i zla poslije njega. Gospodaru moj, Tebi se utječem od lijenosti, oronule starosti i zle oholosti. Tebi se sklanjam pred kaznom vatre Džehennema i kaburskom kaznom.

Uvečer treba reći: *Emsejna ve emsel-mulku lillahi*. U noć uđosmo i noć dočeka svekolika vlast Allahova. Također, treba kazati: *Rabbi es'eluke hajre ma fi hazihil-lejleti...* Gospodaru, molim Te za sva dobra ove noći... ...pa do kraja dove, umjesto: (Jutro dočekasmo i jutro dočeka) i (ovog dana).

*Allahumme bike asbahna ve bike emsejna ve bike nahja ve bike nemutu ve ilejken-nušuru*. Allahu, Tvojom voljom jutro dočekasmo i Tvojom voljom u noć uđosmo. Tvojom voljom živimo, po Tvojoj volji umiremo i po Tvojoj volji bivamo ponovo proživljeni.

Uvečer treba reći: *Allahumme bike emsejna ve bike asbahna ve bike nahja ve bike nemutu ve ilejkel-mesiru.* Allahu, Tvojom voljom u noć ulazimo i jutro dočekujemo, Tvojom voljom živimo i umiremo i Tebi se vraćamo.

*Allahumme ma asbeha bi min-ni’metin ev bi ehadin min halkike fe minke vahdeke la šerike leke fe lekel-hamdu ve lekeš-šukru*. Allahu, sve blagodati koje su kod mene osvanule ili kod nekog od Tvojih stvorenja su samo od Tebe, Jednog i Jedinoga, Ti nemaš sudruga i Tebi pripada i hvala i zahvala. Uvečer treba reći: *Ma emsa bi...* Koje su kod mene omrkle...

*Allahumme inni asbahtu fi ni'metin ve 'afijetin ve sitr, fe etimme ni'meteke 'alejje va 'afijeteke ve sitreke fid-dunja vel-ahireh.* Allahu moj, ja sam osvanuo u blagodati, smiraju i zaštiti, pa Te molim da mi upotpuniš blagodat, smiraj i zaštitu na ovome i na budućem svijetu.(tri puta)

Uvečer treba reći: *Allahumme inni emsejtu...* Allahu moj, ja sam noć dočekao... i tako dalje.

*Allahumme inni e'uzu bike minel-hemmi vel-hazeni, ve e'uzu bike minel-adžzi vel-keseli, ve e'uzu bile minel-džubni vel-buhli, ve e'uzu bike min galebetid-dejni ve min kahrir-ridžali.* Allahu moj, utječem Ti se od brige i tuge, od nemoći i lijenosti, kukavičluka i škrtosti, tereta duga i nadmoći ljudi.

*Allahumme inni es eluke-l-’afve ve-l-’afijete fi-d-dunja ve-l-ahireti. Allahumme inni es‘eluke-l-’afve ve-l-’afijete fi dini ve dunjaje ve ehli ve mali. Allahumme-stur ‘avrati ve amin rev’ati. Allahumme-hfazni min bejni jedejje ve min halfi ve ‘an jemini ve ‘an šimali ve min fevki ve e’uzu bi azametike en ugtale min tahti.* Allahu, molim Te za oprost i zaštitu na dunjaluku i na ahiretu. Allahu, molim Te za oprost i zaštitu u mojoj vjeri i dunjaluku, porodici i imovini mojoj. Allahu, pokrij moja sramna djela i umiri moju bojazan. Allahu, sačuvaj me s moje prednje strane, te od svega što me može zadesiti s leđa, s desne i lijeve strane, te i odozgo. Prizivam Tvoju Veličinu da ne budem ščepan ni odozdo.

*Allahumme Ente Rabbi, la ilahe illa Ente, halakteni ve ene ‘abduke ve ene ‘ala ahdike ve va’ dike mesteta’tu e’uzu bike min šerri ma sana’tu, ebu’u leke bi ni’metike ‘alejje, ve ebu’u bi zenbi, fagfir li, fe innehu la jagfiru-z-zunube illa Ente.* Allahu, Ti si Gospodar moj, nema boga koji istinski zaslužuje da se obožava osim Tebe, stvorio si me i ja sam rob Tvoj, ja sam na tragu zavjeta Tebi datog, i obećanja Tvog u granicama mojim. Tebi se sklanjam pred zlom kojeg sam počinio, Tebi se vraćam uz pomoć Tvoje blagodati prema meni, Tebi priznajem grijehe svoje. Stoga, oprosti mi, jer osim Tebe niko drugi grijehe ne oprašta.

*Allahumme Fatire-s-semavati ve-l-erdi, Alime-l-gajbi ve-š-šehadeti, Rabbe kulli šej in ve melikehu: Ešhedu en la ilahe illa Ente, e’uzu bike min šerri nefsi ve min šeri-š-šejtani ve širkihi, ve en akterife ‘ala nefsi suen ev edžurrehu ila muslim.* Allahu, Poznavaoče skrivenog i vidljivog svijeta, Sazdavatelju nebesa i Zemlje, Gospodaru svega i njegov Posjedovatelju: svjedočim da nema boga koji istinski zaslužuje da se obožava osim Tebe, Tebi se sklanjam pred zlom moje duše, pred zlom šejtana i širka, te da me sačuvaš od činjenja zla prema sebi ili prema bilo kojem muslimanu.

*Allahumme inni asbahtu ušhiduke ve ušhidu hamelete aršike ve melaiketeke ve enbijaeke ve džemi'a halkike bi enneke ente Allahu la ilahe illa ente ve enne Muhammeden abduke ve resuluke.* Allahu moj, jutro sam dočekao, uzimajući Tebe kao svjedoka, meleke koji nose Tvoj Arš, te i sve druge meleke, vjerovjesnike i sva Tvoja stvrorenja, tvrdeći da nema istinskog boga osim Tebe i da je Muhammed Tvoj rob i Tvoj poslanik. A uvečer treba proučiti: Allahumme inni emsejtu... Allahu moj, ja sam noć dočekao... i tako dalje (četiri puta).

*La ilahe ille-l-Lahu vahdehu la šerike lehu, lehu-l-mulku ve lehu-l-hamdu ve Huve ‘ala kulli šej‘in kadir.* Nema boga koji istinski zaslužuje da se obožava osim Allaha, Jedinoga, Koji druga nema. Njemu pripada vlast nad svime i sva zahvalnost. On sve može. Stotinu puta ujutro i uvečer.

*Hasbije-l-Lahu la ilahe illa Huve. ‘Alejhi tevekkeltu ve Huve Rabbu-l-’arši-l-’azim.* Allah mi je dovoljan, nema boga koji istinski zaslužuje da se obožava osim Njega. Na Njega se oslanjam i On je Gospodar Arša Velikog.(sedam puta)

*Hasbijallahu ve kefa, semi'allahu limen de'a, lejse veraellahi merma*. Allah mi je sasvim dovoljan, On se odaziva dovama i samo je On cilj kojem se teži.

*Subhane-l-Lahi ve bi hamdihi.* Neka je slavljen i hvaljen Allah. Stotinu puta ujutro ili navečer, ili u oba vremena.

*Estagfirullah ve etubu ilejhi*. Od Allaha oprost tražim i Njemu se kajem. (stotinu puta).

Molimo Allaha da ovo djelo bude od koristi.

Autor: Muhammed Salih El-Usejmin, 20.1.1418. h.g.